钦定古今图书集成/理学汇编/文学典/第190卷 > 释皎然诗式 > 《三不同语意势》
## 钦定古今图书集成/理学汇编/文学典/第190卷 > 释皎然诗式 > 《三不同语意势》

不同可知矣，此则有三同。《三同》之中，偷语最为钝贼。
如汉定律令，厥罪必书，不应为酂侯，务在匡佐，不暇
采诗，致使弱手芜才，公行劫掠。若评质以道，片言可
折，此辈无处逃刑。其次偷意，事虽可罔，情不可原。若
欲一例平反，诗教何设？其次偷势。才巧意精，若无朕
迹。盖诗人偷狐白裘于阃域中之手，吾亦赏俊，从其
漏网。